HDPyî netîcenameyê Konferansê Îdareyan ê Herêmîyan ê Demokratîkan eşkera kerd ke konferans 26ê êlule de bi şîarê 'Wextê rijnayîşê qeyûmî û awankerdişê îdareyê xoserî yê demookratîkî yo' ame kerdene.
Netîcename de nê çîyî ameyî vatene: ''Rejîmê qeyûman Planê Şark-Islahatî yo diyîn o. Armancê nê rejîmî verî hêrişê vera kurdan bi la ewro tesîrê ci vilayê pêro Tirkîya bi. Ma ver nê hêrişan her şertî de temsîlkarê ê rêçê sîyasî yê ke wayîrê îradeyê xo vejîyeno. Ma do vera qeyûman têkoşînê xo yê demokratîkî rê dewam bikerê, ma do apey gamêke nêerzê û vera qeyûman vateyê peyênî ma do vajê.
Vera sîstemê teda û sînordayîşî yê îdareyê merkezî ma xoserîya demokratîke ya Îdareyê Xoserî heta peynî do bipawê.''
